ছাত্র অধিকার পরিষদের ২ নেতাকে তুলে নেওয়ার অভিযোগ
গণ অধিকার পরিষদের ছাত্রসংগঠন ছাত্র অধিকার পরিষদের দুই নেতাকে ডিবি পরিচয়ে তুলে নেওয়ার অভিযোগ উঠেছে।







শনিবার সন্ধ্যায় রাজধানীর গুলিস্তান-ফুলবাড়িয়া উড়ালসড়কের নিচ থেকে তাদের তুলে নেওয়া হয় সংগঠনটির পক্ষ থেকে দাবি করা হয়েছে।  




গণঅধিকার পরিষদের গণমাধ্যম সমন্বয়ক ও যুগ্ম-আহ্বায়ক আবু হানিফ সাংবাদিকদের জানান, ছাত্র অধিকার পরিষদের কেন্দ্রীয় কমিটির বিজ্ঞান ও প্রযুক্তি বিষয়ক সম্পাদক মোহাম্মদ আখতারুজ্জামান সম্রাট ও সোহরাওয়ার্দী কলেজ শাখার সাংগঠনিক সম্পাদক নাজুমল হুদাকে গুলিস্তান ফুলবাড়িয়া ফ্লাইওভারের নিচ থেকে সন্ধ্যা পৌনে সাতটার দিকে ডিবি পরিচয়ে কয়েকজন তুলে নিয়ে যায়। তাদের ব্যবহৃত মোবাইল ফোনে কল হলেও রিসিভড হচ্ছে না।
আবু হানিফ আরও বলেন, ‘৩০ ডিসেম্বর সম্রাটের কয়েকটি ছবি সামাজিক যোগাযোগমাধ্যমে ভাইরাল হয়। তার গায়ে লেখা ছিল ‘গণতন্ত্র এখন কফিনে’ এবং ‘৩০ ডিসেম্বর গণতন্ত্র হত্যা দিবস’। আমাদের ধারণা এ কারণেই সম্রাটকে তুলে নিয়ে গেছে।’
এ বিষয়ে ঢাকা মেট্রোপলিটন পুলিশের গোয়েন্দা বিভাগের (ডিবি) প্রধান মোহাম্মদ হারুন অর রশীদ  জানিয়েছেন, ‘সন্দেহজনকভাবে দুইজনকে আটক করা হয়েছিল। তাদেরকে মুচলেকা নিয়ে ছেড়ে দেওয়া হবে।’

গণ অধিকার পরিষদের ছাত্রসংগঠন ছাত্র অধিকার পরিষদের দুই নেতাকে ডিবি পরিচয়ে তুলে নেওয়ার অভিযোগ উঠেছে।